مہ کَش چو گردان ءَ کَنگانی ڈول ءَ
 کپ ئے تلک ءِ دپ ءَ جنگانی ڈول ءَ
منی شہر ء ِ پَن ھمَک واریں ورنا
 کن انت دیوالاں سُہر رنگانی ڈول ءَ
ترا ھاریں زبانے ماں دپ ءَ ات
 کن ئے گُنگی چیا گُنگانی ڈول ءَ
ھمےصد کیاسی ناہ ھیلّہ بہ بیت چِل
 من گِنداں چو تئی سنگانی ڈول ءَ
منی گوات ءِ سوب بلکے درئیت انت
 بجن تو بینجو ءَ چنگانی ڈول ءَ
کلوہاں سر کن ات ڈیھ ءِ وزیراں
 شمے دروگ ءِ بُن انت ٹُنگانی ڈول ءَ
اگاں مفتی شرابے آ بگند انت
 بزاں کہ پر رِچ انت ڈَنگانی ڈول ءَ
مشورین یکّیں لٹّ دزّیں شوانگ !
 گتاچ ء ُ آپوساں رُنگانی ڈول ءَ
ترا ورنائی ء َ دیم داتگ لال ئے
 روئے راہ ءَ گُش ئے لنگانی ڈول ءَ
عیسیٰ گُل